laion/Wikipedia-Exotic huggingface dataset:
ফুসফুসের এডিনোকার্সিনোমা

ফুসফুসের এডিনোকার্সিনোমা বা ফুসফুসীয় এডিনোকার্সিনোমা হচ্ছে সবচেয়ে প্রচলিত ধরনের ফুসফুসের ক্যান্সার। অন্যান্য ধরনের ফুসফুসের ক্যান্সের মতো এটিকেও সুনির্দিষ্ট কোষীয় ও আণবিক বৈশিষ্টের দ্বারা চিহ্নিত করা সম্ভব। এটি বিভিন্ন ধরনের অ-ক্ষুদ্র কোষীয় ফুসফুসের ক্যান্সারের একটি। ভিন্ন ধরনের বৈশিষ্ট ও পূর্বাভাস থাকার কারণে ক্ষুদ্র কোষীয় ফুসফুসের ক্যান্সার থেকে এটিকে আলাদা করা সম্ভব। ফুসফুসীয় এডিনোকার্সিনোমাও বিভিন্ন প্রকারের হয়ে থাকে। এ ধরনের ফুসফুসের ক্যান্সারের লক্ষণ ও উপসর্গ অন্য ধরনের ফুসফুসের ক্যান্সারের সাথে সাদৃশ্যপূর্ণ যা অধিকাংশ রোগীর ক্ষেত্রে ঘন ঘন কাশি এবং শ্বাসকষ্ট। দীর্ঘ সময় ধরে ধূমপান সেবনের ইতিহাস রয়েছে এমন রোগীদের ক্ষেত্রে ফুসফুসীয় এডিনোকার্সিনোমার প্রচলন বেশি। তুলনামূলকভাবে কমবয়সী মহিলা ও এশীয়দের আক্রান্ত হওয়া ফুসফুসের ক্যান্সারের মধ্যে এর প্রকোপ-ই সবচেয়ে বেশি। এডিনোকার্সিনোমার রোগশারীরবৃত্ত জটিল, তবে সাধারণত এটি এক ধরনের কোষীয় অগ্রসরণকে অনুসরণ করে আর তা হচ্ছে ফুসফুসের সুস্থ কোষ থেকে ক্রমান্বয়ে স্বতন্ত্রভাবে অস্বাভাবিকভাবে পরিবর্তিত হওয়া বা অনিয়মিত কোষে পরিণত হওয়ার মাধ্যমে ক্যান্সার সৃষ্টি করা। এ ধরনের কোষীয় অগ্রসরণের জন্য বিভিন্ন ধরনের সুনির্দিষ্ট আণবিক ও জিনগত ধাপ দায়ী। বেশিরভাগ ফুসফুসের ক্যান্সারের মতো এডিনোকার্সিনোমাও অত্যন্ত অগ্রসর অবস্থায় ধরা পড়ে। যখন সিটি স্ক্যান বা এক্সরের মতো পরীক্ষায় টিউমার বা ক্ষত দেখা যায় তখন বায়োপসির মাধ্যমে এডিনোকার্সিনোমা নিশ্চিত করা প্রয়োজন। এ ধরনের ফুসফুসের ক্যান্সারের চিকিৎসা এর নির্দিষ্ট প্রকারভেদ এবং প্রাথমিক টিউমারের ছড়িয়ে পড়ার ব্যপ্তির উপর নির্ভর করে। শল্যচিকিৎসার মাধ্যমে টিউমার অপসারণ, কেমোথেরাপি, রেডিওথেরাপি, উদ্দেশ্যমূলক থেরাপি, এবং ইমিউনোথেরাপির মাধ্যমে এই রোগ নির্মূলের চেষ্টা করা হয়। Travis, William D; Brambilla, Elisabeth; Müller-Hermelink, H Konrad; Harris, Curtis C, সম্পাদকগণ (২০০৪)। Pathology and Genetics of Tumours of the Lung, Pleura, Thymus and Heart (পিডিএফ)। World Health Organization Classification of Tumours। Lyon: IARC Press। আইএসবিএন 978-92-832-2418-1। ২০০৯-০৮-২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ মার্চ ২০১০।  Travis WD, Brambilla E, Noguchi M, Nicholson AG, Geisinger KR, Yatabe Y, ও অন্যান্য (ফেব্রুয়ারি ২০১১)। "International association for the study of lung cancer/american thoracic society/european respiratory society international multidisciplinary classification of lung adenocarcinoma"। Journal of Thoracic Oncology। 6 (2): 244–85। ডিওআই:10.1097/JTO.0b013e318206a221। পিএমআইডি 21252716। পিএমসি 4513953 ।  Boshoff, Chris; Morgensztern, Daniel; Herbst, Roy S. (২০১৮-০১-২৪)। "The biology and management of non-small cell lung cancer"। Nature। 553 (7689): 446–454। আইএসএসএন 1476-4687। এসটুসিআইডি 4463109। ডিওআই:10.1038/nature25183। পিএমআইডি 29364287। বিবকোড:2018Natur.553..446H।
পিপলকোট

পিপলকোট পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৮৭৬ জন এবং খানার সংখ্যা ছিল ৩১৮ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।  প্রবেশদ্বার:  নেপাল
স্বতঃঅনাক্রম্যতা

স্বতঃঅনাক্রম্যতা বা অটোইমিউনিটি হচ্ছে নিজস্ব সুস্থ কোষ ও কলার বিরূদ্ধে কোনো জীবের অনাক্রম্য প্রতিক্রিয়া। যেসকল রোগ এধরনের অস্বাভাবিক অনাক্রম্যা প্রতিক্রিয়ার ফলে সৃষ্টি হয় তাদেরকে স্বতঃঅনাক্রম্য রোগ হিসেবে অভিহিত করা হয়। স্বতঃঅনাক্রম্য রোগের উল্লেখযোগ্য উদাহরণের মধ্যে রয়েছে সিলিয়াক রোগ, সংক্রমণ পরবর্তী ইরিট্যাবল বাউয়েল সিনড্রোম, টাইপ ১ ডায়াবেটিস, হেনোক-সোনলিন পারপুরা, সারকয়ডোসিস, লাপাস, সিওগ্রেন সিনড্রোম, পলিঅ্যাঞ্জাইলিসসহ ইওসাইনোফিলিক গ্রানুলোমেটোসিস, হাশিমোতো রোগ, গ্রেভ রোগ, ইমিউন থ্রম্বোসাইপেনিক পারপুরা, অ্যাডিসন রোগ, সন্ধিবাত, এঙ্কাইলোজিং স্পন্ডাইলাইটিস, পলিমায়োসাইটিস, ডার্মাটোমায়োসাইটিস, এবং মাল্টিপল স্ক্লেরোসিস। স্বতঃঅনাক্রম্য রোগের চিকিৎসায় প্রায় সময়ই স্টেরয়েড ধরনের ওষুধ ব্যবহৃত হয়। ১৯ শতকের শেষের দিকে ধারণা করা হয় যে অনাক্রম্যতন্ত্র নিজ দেহের কলার বিরূদ্ধে প্রতিক্রিয়া করতে সমর্থ নয়। পরবর্তীতে ২০ শতকের শুরুতে জার্মান চিকিৎসক ও অনাক্রম্যবিদ পাউল এরলিশ শরীরে ‘স্ব-বিষক্রিয়ার বিভীষিকা’ বা ‘horror autotoxicus’-এর ধারণা প্রস্তাব করেন। পরবর্তীতে এরলিশ তার ধারণাকে সমন্বয় করে এই তত্ত্ব দাড় করান যে, শরীরের কলায় স্বতঃঅনাক্রম্য আক্রমণ হওয়ার সম্ভাবনা রয়েছে, তবে দেহে সহজাত প্রতিরোধী কৌশল এ ধরনের আক্রমণ প্রতিরোধ করবে ও স্বতঃঅনাক্রম্য প্রতিক্রিয়াকে রোগসৃষ্টিকারী অবস্থানে যেতে বাধা প্রদান করবে। স্বতঃঅনাক্রম্য রোগ প্রতিরক্ষামূলক স্বতঃঅনাক্রম্যতা সাইকোনিউরোইমিউনোলজি প্যাট এইচ, বান্দগার টি, লীলা এ, শাহ এন (২০১৩)। "Management issues with exogenous steroid therapy"। ইন্ডিয়ান জার্নাল অফ এন্ডোক্রিনোলজি অ্যান্ড মেটাবলিজম (ইংরেজি ভাষায়)। ১৭ (Suppl 3): s612–s617। ডিওআই:10.4103/2230-8210.123548। পিএমআইডি 24910822। পিএমসি 4046616 ।  আমেরিকান অটোইমিউন রিলেটেড ডিজিজেস এসোসিয়েশন: একটি অলাভজনক সমর্থনপক্ষ (ইংরেজি) ইমিউন টলারেন্স নেটওয়ার্ক: একটি গবেষণা-ভিত্তিক সংস্থান (ইংরেজি) নোবেল পুরস্কার - "অর্জিত প্রতিরোধক সহনশীলতার আবিষ্কারের জন্য" ১৯৬০ সালে পদার্থবিজ্ঞান বা মেডিসিনে ফ্র্যাঙ্ক এম বার্নেট এবং পিটার বি মেদাওয়ারকে নোবেল পুরস্কারে ভূষিত করা হয়েছিল। (ইংরেজি) ইমিউনোলজি ডাটাবেস ও অ্যানালাইসিস প্রবেশদ্বার - এনআইএআইডি-অর্থায়িত সম্পূর্ণ রোগের অনাক্রম্যতা স্তরের তথ্য উৎস ও পরীক্ষা উপাত্তের একটি ডাটাবেজ সংস্থান (ইংরেজি) স্বতঃঅনাক্রম্যতা রোগ বোঝা -ইউএস ন্যাশনাল ইনস্টিটিউট অফ আর্থ্রাইটিস এন্ড মাসকুলোস্কেলেটাল এন্ড স্কিন ডিজিজ (ইংরেজি)
কার্বন মনোক্সাইড বিষক্রিয়া

কার্বন মনোক্সাইড বিষক্রিয়া সাধারণত শ্বসনের সময় অতিরিক্ত মাত্রায় কার্বন মনোক্সাইড (CO) গ্রহণের ফলে সৃষ্টি হয়। এধরনের বিষক্রিয়ার লক্ষণের সাথে প্রায় সময়-ই সর্দি-কাশির লক্ষণের মিল পাওয়া যায়। প্রচলিত লক্ষণগুলোর মধ্যে রয়েছে মাথাব্যথা, মাথা ঘোরা, দুর্বলতা, বমি করা, বুকে ব্যথা, এবং বিভ্রম। খুব বেশি মাত্রায় কার্বন মনোক্সাইড গ্রহণের ফলে জ্ঞান হারিয়ে ফেলা, অ্যারিথমিয়া, খিঁচুনি, বা মৃত্যুর পর্যন্ত হতে পারে। ঐতিহাসিকভাবে উল্লেখিত লক্ষণ হিসেবে ‘চেরির মতো লাল’ ত্বক ধরনের অবস্থায় খুব কম-ই দেখা যায়। এই বিষক্রিয়ার দীর্ঘমেয়াদি জটিলতাগুলোর মধ্যে রয়েছে দুর্বলতা বোধ করা, স্মৃতিশক্তি কমে যাওয়া, এবং নড়াচড়ায় সমস্যা হওয়া। যারা ধোঁয়া গ্রহণের স্বীকার হয়েছে তাদের ক্ষেত্রে সায়ানাইড বিষক্রিয়ার সম্ভাবনাও বিবেচনা করা প্রয়োজন। দুর্ঘটনাবশত, আত্মহত্যার প্রচেষ্টা, বা হত্যা চেষ্টার অংশ হিসেবে ইচ্ছাকৃতভাবে কার্বন মনোক্সাইড বিষক্রিয়া ঘটতে পারে। গ্যাস হিসেবে কার্বন মনোক্সাইড বর্ণ ও গন্ধহীন এবং প্রাথমিকভাবে এই গ্যাস গ্রহণের ফলে কোনো জ্বালাপোড়া অনুভব হয় না। সাধারণত জৈব বস্তুর অসম্পূর্ণ দহনের ফলে এই গ্যাস উৎপন্ন হয়। কার্বন-ভিত্তিক জ্বালানী ব্যবহার করে পরিচালিত হয় এমন মোটরগাড়ি, তাপশক্তি উৎপন্নকারী যন্ত্র, রান্নার চুলা থেকে কার্বন মনোক্সাইড গ্যাস উৎপন্ন হতে পারে। ডাইক্লোরোমিথেনের প্রভাবেও এই গ্যাস উৎপন্ন হতে পারে। সাধারণত রক্তের হিমোগ্লোবিনের সাথে কার্বন মনোক্সাইডের বিক্রিয়ায় কার্বোক্সিহিমোগ্লোবিন উৎপন্ন হয় রক্তকে অক্সিজেন বহনে বাধা প্রদান করার মাধ্যমে শরীরে প্রতিকূলতা সৃষ্টি করে। একই সাথে এই বিষক্রিয়ার ফলে মায়োগ্লোবিন এবং মাইটোকনন্ড্রিয়াল সাইটোক্রোম অক্সিডেজও প্রভাবিত হয়। কার্বন মনোক্সাইড বিষয়ক্রিয়া নির্ণয়ের জন্য রক্তের কার্বোক্সিহিমোগ্লোবিনের পরিমাণ নির্ণয় করা হয়। যদি কার্বোক্সিহিমোগ্লোবিনের পরিমাণ অধূমপায়ীদের ক্ষেত্রে ৩%-এর বেশি ও ধূমপায়ীদের ক্ষেত্রে ১০%-এর বেশি হয় তবে শরীরে কার্বন মনোক্সাইড বিষক্রিয়ার সৃষ্টি হয়েছে বলে ধরা হয়। উদ্ধৃতি ত্রুটি: <ref> ট্যাগ বৈধ নয়; CDC2015FAQ নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Gu2012 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Sc2016 নামের সূত্রটির জন্য কোন লেখা প্রদান করা হয়নি Caterino, Jeffrey M.; Kahan, Scott (২০০৩)। In a Page: Emergency medicine (ইংরেজি ভাষায়)। Lippincott Williams & Wilkins। পৃষ্ঠা 309। আইএসবিএন 978-1405103572। সংগ্রহের তারিখ ২ জুলাই ২০১৭।  Centers for Disease Control and Prevention (CDC) – Carbon Monoxide – NIOSH Workplace Safety and Health Topic International Programme on Chemical Safety (1999). Carbon Monoxide, Environmental Health Criteria 213, Geneva: WHO
ক্যাথেটার

ক্যাথেটার (ইংরেজি: Catheter) চিকিৎসায় ব্যবহৃত এক প্রকার সরু টিউব বা পাইপ যা চিকিৎসাকার্যে ব্যবহারযোগ্য উপাদান দ্বারা তৈরি করা হয়। রোগের চিকিৎসা বা শল্যচিকিৎসার প্রয়োজনে শরীরে ক্যাথেটার প্রবেশ করানোর প্রয়োজন পড়ে। ক্যাথেটার তৈরির উপাদান পরিবর্তনের মাধ্যমে বা ক্যাথেটার উৎপাদনের পদ্ধতি সমন্বয়ের মাধ্যমে বিভিন্ন প্রয়োজনে বিভিন্ন ধরনের ক্যাথেটার তৈরি করা সম্ভব। কার্ডিওভাসকুলার, ইউরোলজিকাল, গ্যাস্ট্রোইন্টেস্টাইনাল, নিউরোভাসকুলার, এবং অপথ্যালমিক প্রয়োজনে বিভিন্ন ধরনের ক্যাথেটার উৎপাদন করার প্রয়োজন হয়। শরীরের গহ্বর, নালী, বা রক্তবাহিকায় ক্যাথেটার প্রবেশ করানো যেতে পারে। কাজের দিক থেকে শরীর থেকে তরল নিষ্কাশন, তরল বা গ্যাস প্রয়োগ করা, শল্যচিকিৎসার প্রয়োজনে কোনো যন্ত্র বা সরঞ্জাম প্রবেশ করানোসহ বিভিন্ন কাজে ক্যাথেটার ব্যবহৃত হয়। কাজের ধরন অনুযায়ী ক্যাথেটারের ধরনও ভিন্ন হয়। ক্যাথেটার প্রবেশ করানো ‘ক্যাথেটারাইজেশন’ (catheterization) হিসেবে পরিচিত। বেশিরভাগ ক্ষেত্রে ক্যাথেটার হয় সরু ও নমনীয় একটি টিউব যা নরম বা সফট ক্যাথেটার হিসেবে পরিচিত। যদিও প্রয়োজন অনুসারে ক্যাথেটারের নমনীয়তা বিভিন্ন মাত্রার হতে পারে। ক্যাথেটার শরীরের ভেতরে সাময়িক বা স্থায়ীভাবে স্থাপনের প্রয়োজন হতে পারে। এ ধরনের ক্যাথেটারকে ‘অন্তঃস্থ ক্যাথেটার’ (indwelling catheter) বলা যেতে পারে। ক্যানুলা Diggery, Robert (২০১২)। Catheters: Types, applications and potential complications (medical devices and equipment। Nova Science। আইএসবিএন 978-1621006305।  উইকিমিডিয়া কমন্সে ক্যাথেটার সংক্রান্ত মিডিয়া রয়েছে।
কেন্দ্রীয় শিরাস্থ ক্যাথেটার

কেন্দ্রীয় শিরাস্থ ক্যাথেটার, কেন্দ্রীয় সংযোগ, কেন্দ্রীয় শিরাস্থ সংযোগ, বা কেন্দ্রীয় শিরাস্থ সংযোগকারী ক্যাথেটার হচ্ছে একপ্রকার ক্যাথেটার যা বড়ো কোনো শিরায় স্থাপন করা হয়। এই ক্যাথেটার শিরার সাথে সংযোগ স্থাপনের একটি উপায়। সংকটাপন্ন রোগীর চিকিৎসায় প্রায় সময়ই কেন্দ্রীয়ভাবে সংযোগ রয়েছে এমন শিরায় বড় ধরনের ক্যাথেটার স্থাপন করার প্রয়োজন হয়। এ ধরনের ক্যাথেটার সচারচর ঘাড়ে (অন্তঃস্থ জুগুলার শিরা), বুকে (অধ্বক্লেভীয় শিরা বা অ্যাক্সিলারি শিরা), বা শ্রোণিদেশে (ফিমোরাল শিরা), বা বাহুর শিরা মধ্যে (যা প্রান্তস্থভাবে সন্নিবেশিত কেন্দ্রীয় ক্যাথেটার বা পিআইসিসি লাইন হিসেবে পরিচিত) স্থাপন করা হয়। সেসকল ক্ষেত্রে মুখের মাধ্যমে ওষুধ প্রদান করা সম্ভব নয় বা এমন ধরনের ওষুধ যা ছোট প্রান্তস্থ শিরাকে ক্ষতিগ্রস্ত করতে পারেন সেসকল ক্ষেত্রে ওষুধ প্রয়োগের জন্য কেন্দ্রীয় শিরাস্থ ক্যাথেটার ব্যবহৃত হয়। এছাড়া রক্ত পরীক্ষার জন্য, বিশেষ করে কেন্দ্রীয় শিরার অক্সিজেনের পরিপৃক্তি বা স্যাচুরেশন নির্ণয়ে এ ধরনের ক্যথেটার স্থাপনের প্রয়োজন পড়ে। এই ক্যাথেটারের আরও ব্যবহারের মধ্যে রয়েছে জরুরী ভিত্তিতে বেশি পরিমাণে তরল বা রক্ত প্রদানের করা এবং কেন্দ্রীয় শিরাস্থ রক্তচাপ নির্ণয়। কেন্দ্রীয় ক্যাথেটারের দৈর্ঘ্য সাধারণত ১৫–৩০ সেন্টিমিটার পর্যন্ত হয়ে থাকে। এ ধরনের ক্যাথেটার তৈরিতে সিলিকন বা পলিইউরিথেন ব্যবহৃত হয়, এবং শরীরে তরল প্রবেশ করানোর জন্য এক বা একাধিক লুমেন থাকে। McKean, Sylvia; Ross, John; Dressler, Daniel; Brotman, Daniel; Ginsburg, Jeffrey (২০১২)। Principles and practice of hospital medicine। New York: McGraw-Hill। আইএসবিএন 978-0071603898।  অজানা প্যারামিটার |name-list-style= উপেক্ষা করা হয়েছে (সাহায্য) Ge X, Cavallazzi R, Li C, Pan SM, Wang YW, Wang FL (মার্চ ২০১২)। "Central venous access sites for the prevention of venous thrombosis, stenosis and infection"। The Cochrane Database of Systematic Reviews (3): CD004084। ডিওআই:10.1002/14651858.CD004084.pub3। পিএমআইডি 22419292। পিএমসি 6516884 ।  Marino's, The ICU Book, 4th Ed (English ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে কেন্দ্রীয় শিরাস্থ ক্যাথেটার সংক্রান্ত মিডিয়া রয়েছে। Central Venous Catheter Placement & Pulmonary Artery Catheter – Vìdeo Dailymotion (without ultrasound guidance) Video tutorial on how to start central venous lines in various locations Central venous line care, comparison, indications, complications and uses
পিলাডি, দৈলেখ

পিলাডি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২৬৪ জন এবং খানার সংখ্যা ছিল ৫৭০ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।  প্রবেশদ্বার:  নেপাল
নাওলে কটুয়াল

নাওলে কটুয়াল পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ২৯৩৫ জন এবং খানার সংখ্যা ছিল ৫৯১ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।  প্রবেশদ্বার:  নেপাল
নেপা

নেপা পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৩৬২১ জন এবং খানার সংখ্যা ছিল ৭৩৯ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।  প্রবেশদ্বার:  নেপাল
রক্তক্ষরণ

রক্তক্ষরণ বা রক্তহ্রাস হচ্ছে একটি অবস্থা যখন রক্তবাহিকা ক্ষতিগ্রস্ত হওয়ার ফলে রক্ত সংবহন তন্ত্র থেকে বেরিয়ে যেতে থাকে। রক্তক্ষরণ শরীরের অভ্যন্তরে বা বাহ্যিকভাবে হতে পারে। প্রাকৃতিকভাবে যেসকল অঙ্গের মাধ্যমে বাহ্যিক রক্তরক্ষরণ হয়ে থাকে তার মধ্যে আছে মুখ, নাক, কান, মূত্রনালী, যোনি, বা পায়ু। এছাড়াও ত্বকের কোনো অংশ কেটে গেলে বা জখম হলেও বাহ্যিক রক্তক্ষরণ হতে পারে। শরীরের রক্তের পরিমাণ মাত্রাতিরিক্তভাবে কমে যাওয়াকে চিকিৎসাবিজ্ঞানের ভাষায় হাইপোভলেমিয়া এবং অতিরিক্ত রক্ষক্ষরণের ফলে মৃত্যু হলে তাকে এক্সস্যাংগুইনেশন হিসেবে অভিহিত করা হয়। সাধারণত একজন সুস্থ মানুষ শরীরের ১০–১৫% রক্ত হ্রাস হলেও কোনো রকম গুরুতর শারীরিক জটিলতা ছাড়াই কাটিয়ে উঠতে পারে। তুলনামূলকভাবে রক্ত দানের ক্ষেত্রে সাধারণত শরীরের ৮–১০% রক্ত হ্রাস পায়। রক্তক্ষরণ বন্ধ বা হ্রাস করার শারীরিক প্রক্রিয়া হেমোস্ট্যাসিস নামে পরিচিত এবং এটি প্রাথমিক চিকিৎসা ও শল্যচিকিৎসার একটি গুরুত্বপূর্ণ অংশ। রক্তক্ষরণ বন্ধ করতে এবং যুদ্ধের সময় আহতদের ক্ষতস্থান বন্ধ করতে সায়ানোএক্রিলেট আঠা আবিষ্কার করা হয়েছিলো, এবং সর্বপ্রথম ভিয়েতনাম যুদ্ধে তা ব্যবহৃত হয়েছিলো। বর্তমানে ছোটখাট রক্তক্ষরণের চিকিৎসায় ত্বকের উপরে রক্তক্ষরণ বন্ধ করার প্রয়োজনে এ ধরনের আঠার চিকিৎসীয় সংস্করণ ব্যবহার করা হয়। রক্তক্ষরণ নিরাময়ে প্রাথমিকভাবে আমারা কিছু পদক্ষেপ নিতে পারি, তা নিন্মে আলোচনা করা হল: রোগীকে বসানো ও শোয়ানো যায় এমন স্থানে স্থানান্তর করতে হবে। এতে রক্তপাত আপনা-আপনি কমে যাবে। যে স্থান হতে রক্তপাত হচ্ছে, সে স্থান হৃৎপিণ্ডের সমতার উপর তুলে ধরলে রক্তপাত অনেকটা কমে যাবে। সামান্য কেটে গেলে ঐ স্থানে রক্ত জমাটবেঁধে আপনা-আপনি রক্তপাত বন্ধ হয়। কাটা স্থানে বৃদ্ধাঙ্গুলির চাপ প্রয়োগ করলে অনেক সময় রক্তপাত বন্ধ হয়। আহত অঙ্গের নড়াচড়া বন্ধ করতে হবে। রক্তপাতের স্থানে বরফ ব্যবহার করতে হবে। রক্তপাত বন্ধের জন্য প্রত্যক্ষ ও পরোক্ষ চাপ দিতে হবে। ক্ষতস্থান পরিষ্কার কাপড় বা ব্যাণ্ডেজ দিয়ে বাঁধতে হবে। তাড়াতাড়ি ডাক্তারের কাছে বাহাসপাতালে নিতে হবে। বেশি রক্তপাত হলে টুর্নিকেট ব্যবহার করতে হবে। টুর্নিকেট অর্থ হলো প্রাথমিক বাঁধনকে ঘুরিয়ে ঘুরিয়ে শক্ত করে তোলা। ক্ষতস্থান ঢিলা করে বেঁধে তার ভিতরে একটি কাঠি বা পেন্সিল ঢুকিয়ে দিয়ে আস্তে আস্তে ঘুরালে বাঁধনটি ক্রমশ শক্ত হয়ে রক্তপাত বন্ধ হয়। বিশ্ব স্বাস্থ্য সংস্থা রক্তক্ষরণের তীব্রতা নির্ণয়ে একটি আদর্শ গ্রেডিং স্কেল প্রণয়ন করেছে। হোসেন, জুলফিকার বিন (২০১৯)। "রক্তক্ষরণ বন্ধ করতে করণীয়"। Emedical.com। ২ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০২২।  Webert K, Cook RJ, Sigouin CS, Rebulla P, Heddle NM (নভেম্বর ২০০৬)। "The risk of bleeding in thrombocytopenic patients with acute myeloid leukemia"। Haematologica। 91 (11): 1530–37। পিএমআইডি 17043016।
শৈশবকালীন অতিস্থূলতা

শৈশবকালীন অতিস্থূলতা হচ্ছে একটি শৈশবকালীন স্বাস্থ্যগত অবস্থা যেখানে শরীরের অতিরিক্ত মেদ শিশু-কিশোরের স্বাস্থ্য ও ভালো থাকার উপর নেতিবাচক প্রভাব ফেলে। যেহেতু সরাসরি মেদের পরিমাণ নির্ণয় করা কষ্টসাধ্য, তাই অতিস্থুলতা নির্ণয়ে প্রায় সময়ই বিএমআই ব্যবহৃত হয়। শিশুদের অতিস্থুলতার ব্যাপকতা বৃদ্ধি পাওয়ায় ও এর প্রচুর নেতিবাচক স্বাস্থ্যগত প্রভাবের কারণে শৈশবকালীন অতিস্থুলতা জনস্বাস্থ্যের জন্য অন্যতম উদ্বেগের বিষয়। এ সংক্রান্ত আলোচনায় সচারচর ‘অতিস্থুলতা’ পরিভাষার বদলে ‘ওজন বেশি’ শব্দগুচ্ছের চল বেশি। বিশেষ করে প্রকাশ্য আলোচনায় অপমানসূচক অবস্থা এড়াতে এর ভূমিকা আছে। শিশুর লৈঙ্গিক বৈশিষ্টের সাথে অতিস্থুলতার ব্যাপকতার তারতম্য দেখা যায়। অতিস্থুল শিশুদের মধ্যে প্রথম যে সমস্যাটি দেখা যায় তার মধ্যে অন্যতম হচ্ছে আবেগঘটিত ও মানসিক। অতিস্থুল শিশুরা প্রায় সময়ই তাদের সহপাঠীসহ আশেপাশের মানুষের দ্বারা উৎপীড়ন বা বুলিংয়ের স্বীকার হয়। অনেক ক্ষেত্রে এ ধরনের শিশুরা তাদের পরিবারের সদস্যদের দ্বারাও নিগৃহীত ও বঞ্চিত হয়ে থাকে। বাঁধাধরা বৃদ্ধির কারণে এ ধরনের শিশুরা অনেক সময় কম আত্মশ্রদ্ধা এবং বিষণ্ণতা নিয়ে বড় হতে থাকে। শৈশবকালী অতিস্থুলতা জীবনের হুমকিস্বরূপ বিভিন্ন ধরনের জটিলতার কারণ হতে পারে যার মধ্যে রয়েছে ডায়াবেটিস, উচ্চ রক্তচাপ, হৃদরোগ, ঘুমের সমস্যা, ক্যান্সার, এবং অন্যান্য রোগ-ব্যাধি। অতিস্থুলতার কারণে ঝুঁকি বৃদ্ধি পায় এমন আরও কিছু রোগের মধ্যে বৃক্কের বিভিন্ন রোগ, অকাল বয়ঃসন্ধি বা রজঃচক্রের শুরু, খাবার গ্রহণে অনীহা, ত্বকের সংক্রমণ, হাঁপানি ও অন্যান্য শ্বসীয় সমস্যা।
মহামারী

মহামারী হচ্ছে স্বল্প সময়ের ব্যবধানে কোনো নির্দিষ্ট জনসংখ্যার বড় অংশের মধ্যে কোনো রোগের বিস্তার হওয়া। উদাহরণস্বরূপ বলা যায়, মেনিনগোকক্কাল ব্যাকটেরিয়ার সংক্রমণের ক্ষেত্রে আক্রমণের হার ১ লক্ষে ১৫ জনের বেশির হলে এবং এই হার দুই সপ্তাহব্যাপী বহাল থাকলে তা মহামারী হিসেবে বিবেচিত হয়। মহামারী কোনো নির্দিষ্ট স্থানের মধ্যে সীমাবদ্ধ থাকতে পারে। তবে যদি এর বিস্তার অন্যান্য দেশ বা মহাদেশে বিস্তৃত হয় ও উল্লেখযোগ্য সংখ্যক মানুষকে আক্রান্ত করে তবে তাকে বৈশ্বিক মহামারী বলা যেতে পারে। কোনো রোগের বিস্তারকে মহামারী হিসেবে ঘোষণা করার জন্য কোনো ঘটনার ভূমিরেখার হার সম্পর্কে ভালো বোধগ্যমতা থাকা প্রয়োজন। উদাহরণস্বরূপ, ইনফ্লুয়েঞ্জা রোগের বিস্তারকে মহামারী হিসেবে ঘোষণা করতে হলে ভূমিরেখার উপরে ঘটনার পরিমাণ নির্দিষ্ট মাত্রার বেশি হতে হয়। ক্ষেত্র বিশেষে কোনো বিরল রোগের অল্প কিছু সংক্রমণকে মহামারী হিসেবে ঘোষণা করা হতে পারে, যদিও সর্দি-কাশির মতো কোনো প্রচলিত রোগের ক্ষেত্রে আক্রান্তের পরিমাণ বেশি হলেও তা মহামারী হিসেবে গণ্য হয় না। আক্রান্ত ব্যক্তির স্বাস্থ্যহানি এবং জীবনহানির পাশাপাশি মহামারী বড়ো মাপের অর্থনৈতিক ক্ষয়ক্ষতির কারণ হতে পারে। Principles of Epidemiology, Third Edition (পিডিএফ)। Atlanta, Georgia: Centers for Disease Control and Prevention। ২০১২।  Green, M. S.; Swartz, T.; Mayshar, E.; Lev, B.; Leventhal, A.; Slater, P. E.; Shemer, J. (জানুয়ারি ২০০২)। "When is an epidemic an epidemic?" (পিডিএফ)। The Israel Medical Association Journal। 4 (1): 3–6। পিএমআইডি 11802306।  Brown, Jeremy (২০১৮)। Influenza: The Hundred Year Hunt to Cure the Deadliest Disease in History। New York: Atria। আইএসবিএন 978-1501181245।  Honigsbaum, Mark (২০২০-১০-১৮)। "How do pandemics end? In different ways, but it's never quick and never neat"। The Guardian (ইংরেজি ভাষায়)। আইএসএসএন 0261-3077। সংগ্রহের তারিখ ২০২০-১০-২৮।  European Centre for Disease Prevention and Control International Epidemiological Association (IEA) A Dictionary of Epidemiology (IEA) People's Epidemiology Library Video Discussion of the Prostate Cancer Epidemic Monash Virtual Laboratory – Simulations of epidemic spread across a landscape "The Next Epidemic – Lessons from Ebola", essay by Bill Gates, New England Journal of Medicine (March 18, 2015)
দন্তক্ষয়

দন্তক্ষয় হচ্ছে ব্যাকটেরিয়ার কারণে সৃষ্টি অ্যাসিডের মাধ্যমে দাঁতের ক্ষয়। ইংরেজিতে এটা ডেন্টাল ক্যারিস বা ক্যাভিটিস নামে পরিচিত। দন্তক্ষয় হলুদ থেকে কালো বিভিন্ন বর্ণের হতে পারে। দাঁতের ব্যথা বা খেতে সমস্যা হওয়া এর অন্যতম লক্ষণগুলোর অন্তর্ভুক্ত। দন্তক্ষয়ের ফলে সৃষ্ট জটিলতাগুলোর মধ্যে রয়েছে দাঁতের আশেপাশের টিস্যুতে প্রদাহ হওয়ায়, দাঁত হারানো, এবং সংক্রমণ বা মাংসপিণ্ড তৈরি হওয়া। ব্যাকটেরিয়ার মাধ্যমে সৃষ্ট অ্যাসিড (মূলত ল্যাকটিক অ্যাসিড) দাঁতের কঠিন অংশগুলো (অ্যানামেল, ডেন্টিন ও সিমেন্টাম) বিগলিত করার ফল দন্তক্ষয় হয়। দাঁতে লেগে থাকা খাদ্যকণা বা চিনি যখন ব্যাকটেরিয়া শক্তি উৎপাদনের উদ্দেশ্যে রাসায়নিকভাবে ভেঙে ফেলে তখন এই অ্যাসিড উৎপন্ন হয়। খাদ্যে থাকা মনোস্যাকারাইড হচ্ছে এই ব্যাকটেরিয়ার প্রাথমিক শক্তির উৎস আর এজন্য যেসকল খাবারে মনোস্যাকারাইড (গ্লুকোজ জাতীয় খাবার) বেশি তা দন্তক্ষয়ের ঝুঁকি বাড়ায়। যদি খনিজের ভাঙ্গনের পরিমাণ, লালা বা এ জাতীয় উপাদানের মাধ্যমে দাঁতের উপরের এই খনিজ আবরণ তৈরির পরিমাণের চেয়ে বেশি হয় তখন দন্তক্ষয় শুরু হয়। এজন্য যেসকল রোগ বা ওষুধের প্রভাবে লালা তৈরির পরিমাণ হ্রাস পায় সেগুলো দন্তক্ষয়ের ঝুঁকি বাড়ার জন্য দায়ী। লালা তৈরি হ্রাস করে এমন রোগগুলোর মধ্যে আছে ডায়াবেটিস ও শোগ্রেন সিনড্রোম। তাছাড়া এন্টিহিস্টামিন ও বিষন্নতারোধী ওষুধগুলোও লালার উৎপাদন হ্রাসে ভূমিকা রাখে। রোগ ও ওষুধ ছাড়া দারিদ্রতা, দাঁত না মাজা বা দাঁতের যত্ন না নেওয়া, এবং মাড়ির পেছনে সরে যাওয়ার মাধ্যমে দাঁতের গোড়া প্রকাশিত হওয়াও দন্তক্ষয়ের ঝুঁকি বৃদ্ধিতে ভূমিকা রাখে। দন্তক্ষয় প্রতিরোধের জন্য নিয়মিত সকালের নাস্তার পর ও রাতে ঘুমাতে যাওয়ার আগে দাঁত পরিষ্কার করা, চিনিযুক্ত খাবার কম গ্রহণ করা, কিছু পরিমাণ ফ্লোরাইড গ্রহণ করা প্রয়োজন। দন্তক্ষয় রোধে প্রতিদিন দুই বার দাঁত মাজা ও দিনে একবার ফ্লস করার পরামর্শ প্রদান করা হয়। পানি, লবণ, বা টুথপেস্ট থেকে ফ্লোরাইড পাওয়া যেতে পারে। মায়ের দন্তক্ষয়ের চিকিৎসা প্রদানের মাধ্যমে সন্তানের দন্তক্ষয়ের ঝুঁকি কমানো সম্ভব, কারণ এর ফলে মা থেকে সন্তানের মধ্যে সুনির্দিষ্ট ব্যাকটেরিয়ার ছড়িয়ে যাওয়া পরিমাণ হ্রাস করা সম্ভব। নিয়মিত পরীক্ষার মাধ্যমে দন্তক্ষয় আগে থেকে নির্ণয় করা সম্ভব। ক্ষয়ের তীব্রতার উপর ভিত্তি করে আক্রান্ত দাঁতকে রক্ষা করতে বিভিন্ন রকমের চিকিৎসা প্রদান করা যেতে পারে বা দাঁত ফেলে দেওয়ারও প্রয়োজন পড়তে পারে। এখন পর্যন্ত দাঁতে কোনো অংশ বড়ো পরিমাণে পুনরায় বৃদ্ধি করার প্রক্রিয়া নেই। উন্নয়নশীল দেশগুলোতে দন্তক্ষয়ের চিকিৎসা পাওয়ার ক্ষেত্রে সীমাবদ্ধতা রয়েছে। দন্তক্ষয়ের ফলে সৃষ্ট ব্যাথা রোধে প্যারাসিটামল বা ইবুপ্রোফেন গ্রহণ করা যেতে পারে।
গ্লাসগো সংজ্ঞাহীনতা মাপনী

গ্লাসগো সংজ্ঞাহীনতা মাপনী বা ইংরেজিতে গ্লাসগো কোমা স্কেল (ইংরেজি: Glasgow Coma Scale) বা জিসিএস হচ্ছে এক প্রকার শয্যাপার্শ্বীয় বা ক্লিনিক্যাল পরিমাপক যা মস্তিষ্কের আঘাতজনিত কারণে কোনো ব্যক্তির চেতনার মাত্রা সুষ্ঠভাবে নির্ণয়ে ব্যবহৃত হয়। চোখের নড়াচড়া, কথা বলা, এবং শরীর নড়াচড়ার ক্ষমতার উপর ভিত্তি করে কোনো ব্যক্তির জিসিএস মাত্রা নির্ধারণ করা হয়। এই তিন ধরনের আচরণ পরিমাপকটির তিনটি মাপক উপাদানকে নির্দেশ করে আর তা হচ্ছে চোখ, বাচকতা, এবং মোটর বা নড়াচড়া। কোনো ব্যক্তির জিসিএস মান ৩ (সম্পূর্ণ প্রতিক্রিয়াহীন) থেকে ১৫ (প্রতিক্রিয়াশীল) পর্যন্ত হতে পারে। সাধারণত মস্তিষ্ক আঘাতপ্রাপ্ত হলে (যেমন সড়ক দুর্ঘটনা) সেক্ষেত্রে জরুরী ভিত্তিতে চিকিৎসা প্রদান করার সময় নির্দেশক হিসেবে এই পরিমাপক ব্যবহৃত হয়। এছাড়াও হাসপাতালে চিকিৎসাধীন রোগীদের চেতনার মাত্রা বা প্রতিক্রিয়াশীলতা নির্ণয়েও এর ব্যবহার রয়েছে। নিম্ন মাত্রার জিসিএস মানের সাথে মৃত্যুর ঝুঁকি বেড়ে যাওয়ার সম্পর্ক রয়েছে। তবে মস্তিষ্কে আঘাতপ্রাপ্ত কোনো ব্যক্তির পরিণতি অনুমান করার ক্ষেত্রে শুধুমাত্র গ্লাসগো কোমা স্কেলের মান ব্যবহার করা অনুচিত। দুই বা ততোধিক বয়সের রোগীর ক্ষেত্রে গ্লাসগো কোমা স্কেল ব্যবহৃত হয় এবং চোখ, বাকশক্তি, ও নড়াচড়ার ক্ষমতা — এই তিনটি পরীক্ষার সমন্বয়ে এটি করা হয়। পৃথকভাবে এই তিনটি পরীক্ষার বিভিন্ন ক্ষেত্রে ফলাফলের উপর ভিত্তি করে জিসিএস পরিমাপকে মান নিচের টেবিলে নির্দেশ করা হয়েছে। Teasdale, Graham; Jennett, Bryan (১৯৭৪)। "Assessment of Coma and Impaired Consciousness"। The Lancet। 304 (7872): 81–84। আইএসএসএন 0140-6736। ডিওআই:10.1016/s0140-6736(74)91639-0।  Teasdale, G.; Jennett, B. (১৯৭৬)। "Assessment and prognosis of coma after head injury"। Acta Neurochirurgica (ইংরেজি ভাষায়)। 34 (1–4): 45–55। আইএসএসএন 0001-6268। এসটুসিআইডি 32325456। ডিওআই:10.1007/BF01405862। পিএমআইডি 961490।  Teasdale G, Murray G, Parker L, Jennett B (১৯৭৯)। "Adding up the Glasgow Coma Score"। Acta Neurochir Suppl (Wien)। 28 (1): 13–6। আইএসবিএন 978-3-7091-4090-1। ডিওআই:10.1007/978-3-7091-4088-8_2। পিএমআইডি 290137।  Meredith W, Rutledge R, Fakhry SM, Emery S, Kromhout-Schiro S (১৯৯৮)। "The conundrum of the Glasgow Coma Scale in intubated patients: a linear regression prediction of the Glasgow verbal score from the Glasgow eye and motor scores"। J Trauma। 44 (5): 839–44; discussion 844–5। ডিওআই:10.1097/00005373-199805000-00016। পিএমআইডি 9603086।
নৌমুলে, দৈলেখ

নৌমুলে পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৬১০ জন এবং খানার সংখ্যা ছিল ২৫১ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।  প্রবেশদ্বার:  নেপাল